પ્રોપર્ટી માર્કેટનાં સાધનો આ સંજોગો વિશે જાણકારી આપતાં કહે છે, ‘આ સેક્ટરમાં એક તો ઑલરેડી વધુપડતા ઊંચા ભાવોને લીધે ડિમાન્ડની મંદી ચાલી રહી છે. બીજી બાજુ બિલ્ડર્સવર્ગનાં નાણાંનું રોલિંગ અટકી જતાં કામકાજને પણ અસર થઈ છે. વ્યાજદરો ઊંચા જતાં અને ધિરાણનાં ધોરણો વધુ કડક થઈ જવાને કારણે પણ મની-ક્રાઇસિસ વધતી રહી છે. અલબત્ત, આ બધા વચ્ચે કન્સ્ટ્રક્શન-કૉસ્ટ પણ ઊંચી ગઈ છે. વધુમાં લાંબા સમયથી નવા પ્રોજેક્ટોના ક્લિયરન્સમાં પણ વિલંબ સર્જાયો છે. આમાં વળી નબળા બિલ્ડરો તો ટકી જ ન શકે એવી હાલત થઈ છે એટલે ગ્રાહકો આ સ્થિતિમાં અજાણ્યા કે નબળા બિલ્ડરોથી દૂર રહે એ બહેતર છે. નવા પ્રોજેક્ટોની કે એના ભૂમિપૂજનની માત્ર જાહેરખબરો જોઈ અંજાઈ જવાને બદલે બિલ્ડર્સની શાખ, વિશ્વસનીયતા, તેના અગાઉના પ્રોજેક્ટોની ચકાસણી કરીને જ લોકો આગળ વધે એ બહેતર છે.’